Arwyddion ffyrdd Cymru

Mae arwyddion ffyrdd Cymru yn ddwyieithog, gyda'r Gymraeg yn ymddangos gyntaf. Mae cynllun a ffurf yr arwyddion fel arall yn dilyn yr un ffurf a glwedydd eraill o fewn y Deyrnas Unedig.

 Protestio 
bawd|172x172px|Protestiwr yn gollwng arwyddion ffordd wrth risiau Y Swyddfa Gymreig ym Mharc Cathays, Caerdydd
Yn ol Cymdeithas yr Iaith, buant yn ymgyrchu dros arwyddion ffyrdd dwyieithog yn yr 1960au. Yn ol y canwr Meic Stevens, bu'r gymdeithas wrthi yn paentio arwyddion ffyrdd yn eu hymgyrch a bu'r canwr Dafydd Iwan a'r ymgyrchydd Ffred Ffransis yn arwain ymgyrchoedd.

Bu'r hanesydd John Davies wrthi hefyd. Ar ôl i gynghorydd Sir Benfro wrthod awgrym-gywiriad Dr Davies o newid arwydd "Trevine" i Trefin, cyfnewidiodd Dr Davies yr arwydd ei hun gyda'r sillafiad "Tre-fin" ynghyd a chyorth Meic Stevens. Arddangosodd Davies yr arwydd "Trevine" yn Eisteddfod Abertawe o flaen pabell y Gymdeithas ac fe ddaeth plismon i'w arestio.  Gwrthododd yr heddwas ei ddadl fod Davies wedi darparu rhywbeth gwell i'r cyngor, ond gadael wnaeth yr heddwas ar ôl i gannoedd ymgasglu o'u cwmpas.

Yn ôl John Davies, yn dilyn adroddiad Roderic Bowen ar arwyddion dwyieithog yng Nghymru, dyma oedd buddugoliaeth bwysicaf Cymdeithas yr Iaith oherwydd gwnaed y Gymraeg yn amlwg yn mhob rhan o Gymru.

 Cyfraith 
Yn bu Roderic Bowen yn cadeirio pwyllgor a ddatblygodd bolisi ar gyfer arwyddion ffyrdd dwyieithog i Gymru yn 1970au.

Bu Deddf yr Iaith Gymraeg 1993 yn gyfrifol am sicrhau'r egwyddor y dylid trin y Gymraeg a’r Saesneg yn gyfartal mewn busnes cyhoeddus yng Nghymru. Mae Mesur y Gymraeg (Cymru) 2011 yn cynnwys darpariaeth am statws swyddogol y Gymraeg ac yn sicrhau nad yw’r Gymraeg yn cael ei thrin yn llai ffafriol na’r Saesneg.

 Gweler hefyd 
 Arwyddion dwyieithog

Cyfeiriadau

Categori:Cymraeg
Categori:Ffyrdd Cymru